กรมอุตุนิยมวิทยา เตือนประชาชนเฝ้าระวังพายุฤดูร้อนไปจนถึงวันที่ 27 มีนาคมนี้ พร้อมมั่นใจเหตุแผ่นดินไหวจะไม่เกิดสึนามิในประเทศไทย
กรมอุตุนิยมวิทยา เตือนประชาชนเฝ้าระวังพายุฤดูร้อนไปจนถึงวันที่ 27 มีนาคมนี้ พร้อมมั่นใจเหตุแผ่นดินไหวจะไม่เกิดสึนามิในประเทศไทย นายภูเวียง ประคำมินทร์ อธิบดีกรมอุตุนิยมวิทยา เปิดเผยว่า ระหว่างวันที่ 24 – 27 มีนาคมนี้ ในหลายพื้นที่ของประเทศไทยโดยเฉพาะภาคตะวันออกเฉียงเหนือ ภาคตะวันออก ภาคกลาง ภาคเหนือตอนล่าง รวมถึงกรุงเทพมหานครและปริมณฑล จะได้รับผลกระทบจากพายุฤดูร้อน จากสภาพอากากาศเย็นประเทศจีน ปกคลุมมาทางประเทศเวียดนามและสปป.ลาว ส่งผลให้บางพื้นที่ของไทยมีลักษณะพายุฝนฟ้าคะนอง ลมกระโชกแรง และมีลูกเห็บตก แต่ภาพรวมภาคเหนือ ภาคกลาง ส่วนใหญ่ยังคงมีลักษณะสภาพอากาศร้อนถึงร้อนจัดในหลายพื้นที่ จึงขอเตือนประชาชนหลีกเลี่ยงการอยู่ในที่โล่งแจ้ง ดูแลสุขภาพ …………///ปล่อยเสียง////................อธิบดีกรมอุตุนิยมวิทยา ยังเปิดเผยถึงลักษณะสภาพอากาศในพื้นที่ภาคใต้ว่า ขณะนี้พื้นที่ภาคใต้ตอนล่างตั้งแต่จังหวัดสุราษฎร์ธานีไปจนถึงจังหวัดนนราธิวาส ยังมีฝนฟ้าคะนอง ส่วนภาคใต้ฝั่งตะวันตก ที่จังหวัดภูเก็ต สภาพอากาศค่อนข้างดี โดยเฉพาะการประกาศเตือนภัยสึนามิพบว่า การเกิดแผ่นดินไหวไม่ส่งผลกระทบต่อการเกิดสึนามิกับประเทศไทย แม้เมื่อช่วงบ่ายที่ผ่านมาเกิดเหตุแผ่นดินไหว 6.1 ที่ประเทศอินโดนีเซีย ก็ไม่ส่งผลกระทบต่อทะเลอันดามันของประเทศไทย